**Nyilatkozat fennálló fogyatékosságról**

**Alulírott**

|  |  |
| --- | --- |
| Név |  |
| Születési név |  |
| Anyja neve |  |
| Születési hely |  |
| Születési idő |  |
| Állandó lakcím |  |
| Értesítési cím |  |
| NEPTUN kód |  |
| Kar/Karhoz nem tartozó Intézet |  |
| Szak / Szakirány |  |
| Munkarend |  |
| Évfolyam |  |
| Költségviselési forma |  |

a Nemzeti Közszolgálati Egyetem (a továbbiakban: Egyetem) hallgatója nyilatkozom arról, hogy a nemzeti felsőoktatásról szóló 2011. évi CCIV. törvény (a továbbiakban: Nftv.) 108. § 6. pontjában és a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. (IV. 9.) Korm. rendeletben (a továbbiakban: Nftv. Vhr.) foglaltak alapján az alábbi, szakvéleménnyel igazolt fogyatékosság(ok)al élek:

……………………………………………………………………………………………………………[[1]](#footnote-1)

A jelen nyilatkozat célja, hogy a fogyatékossággal élőket megillető különleges bánásmód elbírálásához, az Nftv-ben és az Nftv. Vhr-ben meghatározott hallgatói jogosultságok biztosításához szükséges személyes adatok és különleges adatok az Egyetem rendelkezésére álljanak.

A jelen kérelem benyújtásával tudomásul veszem, hogy a fogyatékossággal élőket megillető különleges bánásmód elbírálásához, az Nftv-ben és az Nftv. Vhr-ben meghatározott hallgatói jogosultságok biztosításához szükséges személyes adatok és különleges adatok megadása esetén ezen adatok az Nftv. alapján kezelt adatoknak fognak a továbbiakban minősülni, és az Egyetem ilyenként fogja őket kezelni.

Tudomásul veszem, hogy a jelen nyilatkozat csak a fogyatékosságomat igazoló dokumentummal együtt érvényes, melyet a jelen nyilatkozat átadásával egyidejűleg átadtam az Egyetem részére.

Jelen nyilatkozatommal kötelezettséget vállalok arra, hogy az adatokban bekövetkezett változást haladéktalanul írásban bejelentem az Egyetem esélyegyenlőségi koordinátora részére.

A jelen nyilatkozat mellékletét képező adatvédelmi tájékoztatót, mely az adatkezelés feltételeit tartalmazza, elolvastam és megértettem. A jelen nyilatkozat az adatvédelmi tájékoztatóval együtt érvényes.

Melléklet:

* Adatvédelmi tájékoztató
* *fogyatékosságot igazoló(dokumentum(ok)*

Kelt, …………………………………………..

……………………………………..

aláírás

*Melléklet a fennálló fogyatékosságról szóló nyilatkozathoz*

**Tájékoztatás a nemzeti felsőoktatásról szóló 2011. évi CCIV. törvény fogyatékossággal élőkre vonatkozó rendelkezéseiről, valamint a személyes és különleges adatok kezelésére vonatkozó adatvédelmi tájékoztató**

**I. A nemzeti felsőoktatásról szóló 2011. évi CCIV. törvény fogyatékossággal élőkre vonatkozó rendelkezései**

**43. §** (1) A hallgató joga, hogy a jogszabályokban és az intézményi szabályozásban meghatározottak szerint teljes körű, pontos és hozzáférhető formában információt kapjon a tanulmányai megkezdéséhez és folytatásához, kialakítsa tanulmányi rendjét, igénybe vegye a felsőoktatási intézményben elérhető képzési lehetőségeket, kapacitásokat; állapotának, személyes adottságainak, fogyatékosságának megfelelő ellátásban részesüljön.

**11. §** (1) A felsőoktatási intézmény

*c)* tájékoztató és tanácsadó rendszerével segíti a – különös figyelemmel a fogyatékkal élő – hallgató beilleszkedését és előrehaladását a felsőfokú tanulmányok idején, illetve a tanulmányok alatt és befejezését követően segítséget nyújt a karriertervezésben,…

**35. §** (2) Az oktatással kapcsolatos feladatokat ellátó kötelessége, hogy az ismereteket tárgyilagosan és többoldalúan közvetítse, a jóváhagyott tanterv szerint oktasson és értékeljen, a hallgató emberi méltóságát és jogait tiszteletben tartsa; az oktató tevékenysége során vegye figyelembe a hallgató egyéni képességét, tehetségét, fogyatékosságát.

**47. §** (4) A fogyatékossággal élő hallgató támogatási idejét a felsőoktatási intézmény legfeljebb négy félévvel megnövelheti.

**49. §** (8) A fogyatékossággal élő hallgató részére biztosítani kell a fogyatékossághoz igazodó felkészítést és vizsgáztatást, továbbá segítséget kell nyújtani részére ahhoz, hogy teljesíteni tudja a hallgatói jogviszonyából eredő kötelezettségeit. Indokolt esetben mentesíteni kell egyes tantárgyak, tantárgyrészek tanulása vagy a beszámolás kötelezettsége alól. Szükség esetén mentesíteni kell a nyelvvizsga vagy annak egy része, illetve szintje alól. A vizsgán biztosítani kell a hosszabb felkészülési időt, az írásbeli beszámolón lehetővé kell tenni a segédeszköz – így különösen írógép, számítógép – alkalmazását, szükség esetén az írásbeli beszámoló szóbeli beszámolóval vagy a szóbeli beszámoló írásbeli beszámolóval történő felváltását. Az e bekezdés alapján nyújtott mentesítés kizárólag a mentesítés alapjául szolgáló körülménnyel összefüggésben biztosítható és nem vezethet az oklevél által tanúsított szakképzettség megszerzéséhez szükséges alapvető tanulmányi követelmények alóli felmentéshez.

**II. Adatvédelmi tájékoztató**

Jelen tájékoztatás célja, hogy az Nemzeti Közszolgálati Egyetem (a továbbiakban: Egyetem) hallgatói tájékoztatást kapjanak az őket érintő, a fogyatékossággal élőket megillető különleges bánásmód elbírálásához szükséges adatokhoz kapcsolódó személyes adatkezelésről. A tájékoztatási kötelezettségről az EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) (a továbbiakban: GDPR) 13. cikke rendelkezik.

**1. Az adatkezelő**

Nemzeti Közszolgálati Egyetem (címe: 1083 Budapest, Ludovika tér 2., intézményi azonosító: FI 99859; telefonszám: +3614329000, e-mail cím: nke@uni-nke.hu; honlap elérhetősége: https://www.uni-nke.hu/).

**2. Adatvédelmi tisztviselő**

Az adatvédelmi tisztviselő neve és elérhetőségei: Dr. Téglásiné Dr. Kovács Júlia (cím: 1083 Budapest, Ludovika tér 2., e-mail cím: adatvedelem@uni-nke.hu).

**3.** **Az adatkezelés jogalapja**

A fogyatékossággal élőket megillető különleges bánásmód elbírálásához szükséges adatok tekintetében az adatkezelés – a GDPR 6. cikk (1) bekezdés *c)* és *e)* pontja[[2]](#footnote-2) alapján – törvényi rendelkezésen alapul. A törvényi rendelkezés: a nemzeti felsőoktatásról szóló 2011. évi CCIV. törvény (a továbbiakban: Nftv.) 18. § és 3. melléklet I/B. fejezet.

**4. Az adatkezelés célja**

Az adatkezelés célja az Nftv. 18. § (1) bekezdése alapján a hallgatók (volt hallgatók) jogainak gyakorlása és kötelezettségei teljesítése, a jogszabályokban meghatározott nyilvántartások vezetése, a jogszabályokban és a felsőoktatási intézmény szervezeti és működési szabályzatában biztosított kedvezményekre való jogosultság megállapítása, elbírálása és igazolása. Az Nftv. 18. § (1) bekezdése alapján nyilvántartott adatok statisztikai célra felhasználhatók és statisztikai felhasználás céljára a hivatalos statisztikai szolgálat számára átadhatók.

**5. A nyilvántartott adatok köre**

A nyilvántartott adatok köre: név, születési név, hallgatói azonosító (NEPTUN-kód), anyja neve, születési hely, idő, állandó lakcím, értesítési cím, kar,/karhoz nem tartozó intézet, szak/szakirány, évfolyam, a képzés munkarendje, a költségviselés formája, továbbá a nyilatkozatban és mellékleteiben foglalt további személyes adatok.

Felhívjuk a figyelmet, hogy különleges adatok – egészségügyi adatok[[3]](#footnote-3) - kezelésére kerül sor.

**6**. **Az adatkezelés helye**

Az adatkezelést:

1. az Oktatási és Tanulmányi Iroda (címe: 1083 Budapest, Ludovika tér 2.; e-mail címe: NKE.ORH@uni-nke.hu, telefonszáma: +36 1 432-9000, honlap elérhetősége: <https://www.uni-nke.hu>), valamint
2. a Központi Tanulmányi Iroda (címe: 1083 Budapest, Ludovika tér 2.; e-mail címe: tanulmanyi@uni-nke.hu, telefonszáma: +36 1 432-9000, honlap elérhetősége: <https://www.uni-nke.hu>)

végzi.

**7. Betekintés adattovábbítás**

Az Nftv. 3. melléklete I/B. fejezet 4. pontja értelmében az Nftv. 3. melléklete I/B. fejezet 1. pontjában felsorolt adatok továbbíthatók:

1. a fenntartónak valamennyi adat, a fenntartói irányítással összefüggő feladatok ellátásához;
2. a bíróságnak, a rendőrségnek, az ügyészségnek, a bírósági végrehajtónak, az államigazgatási szervnek a konkrét ügy eldöntéséhez szükséges adat;
3. a nemzetbiztonsági szolgálatnak a nemzetbiztonsági szolgálatokról szóló 1995. évi CXXV. törvényben meghatározott feladatok ellátásához szükséges valamennyi adat;
4. a felsőoktatási információs rendszer működéséért felelős szerv részére valamennyi adat.

**8. Az adatkezelés időtartama**

Az Nftv. 3. melléklete I/B. fejezet 3. pontja szerint az adatkezelés időtartama: a hallgatói jogviszony megszűnésére vonatkozó bejelentéstől számított nyolcvan év.

**9. Az adatszolgáltatásának elmaradásához kapcsolódó következmények**

Az adatszolgáltatás elmaradása ellehetetlenítheti valamely későbbi, fogyatékosságra alapozott kérelem vagy pályázat értékelését, a vonatkozó eljárás átláthatóságát, ellenőrzését, a jogosultság igazolását, amire tekintettel a pályázat, kérelem elutasítható, illetve kezdeményezhető a biztosított kedvezmény, mentesség visszavonása.

**10. Az adatok védelme**

Az Egyetem minden ésszerű intézkedést megtesz annak érdekében, hogy az általa kezelt adatok illetéktelenek számára ne legyenek hozzáférhetőek. Az adatokhoz korlátozott a hozzáférés, jelszavas védelem működik. Az Egyetem rendelkezik a személyes és közérdekű adatok védelméről, biztonságáról szóló szabályzattal, Informatikai Biztonsági Szabályzattal, Neptun Szabályzattal, melyek a honlapról elérhetőek. Adatkezelő kiemelt figyelmet fordít az adatok bizalmas kezelésére. A fenti cél érdekében adatkezelő a kezelésében lévő adatokat kizárólag a saját rendelkezése alatt lévő szervereken tárolja.

**11. Automatizált adatkezelés (beleértve a profilalkotást)**

Automatizált adatkezelésen alapuló döntéshozatal nem történik.

**12. Jogok gyakorlása, jogorvoslat**

Az érintett az adatkezelés teljes időtartama alatt élhet a GDPR-ban, illetve az Info tv.ben biztosított jogaival. Az érintett kérelmezheti a rá vonatkozó személyes adatok tekintetében:

1. hozzáférést (az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a GDPR-ban meghatározott információkhoz hozzáférést kapjon) (GDPR 15. cikk),
2. helyesbítést (az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat – figyelembe véve az adatkezelés célját, az érintett jogosult arra, hogy kérje a hiányos személyes adatok, egyebek mellett kiegészítő nyilatkozat útján történő kiegészítését) (GDPR 16. cikk),
3. törlését (az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha indokolt a GDPR szerint; a GDPR 6. cikk (1) bekezdés *c)* és *e)* pont alapján végzett – törvényen alapuló - adatkezelés esetén a törlési kérelem nem teljesíthető) (GDPR 17. cikk),
4. az adatkezelés korlátozását (az érintett jogosult arra, hogy kérésére az adatkezelő korlátozza az adatkezelést, ha a GDPR-ban foglalt feltétel teljesül) (GDPR 18. cikk),
5. adathordozhatósághoz való jogát érvényesítheti (az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, a GDPR-ban foglalt feltételek fennállása esetén) (GDPR 20. cikk),
6. tiltakozhat személyes adatok kezelése ellen (az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) bekezdésének *e)* vagy *f)* pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak; jogszabály által előírt adatkezelés esetén tiltakozási kérelem nem teljesíthető) (GDPR 21. cikk).

A kérelmet az adatkezelő postacímére, az eselyegyenloseg@uni-nke.hu e-mail címére vagy az adatvedelem@uni-nke.hu e-mail címére kell benyújtani. Az adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül a kérelem nyomán tett intézkedésekről írásban tájékoztatást ad az érintett részére.Az adatkezelő a helyesbítésről, törlésről vagy adatkezelés-korlátozásról minden olyan címzettet tájékoztat, akivel vagy amellyel a személyes adatot közölték kivéve ha ez lehetetlennek bizonyul, vagy aránytalanul nagy erőfeszítést igényel. Az érintett kérésére az adatkezelő tájékoztatja e címzettekről. Ha az adatkezelő az érintett kérelme nyomán nem tesz intézkedéseket, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál, és élhet bírósági jogérvényesítési jogával.

Az érintett az adatkezelő vagy az adatfeldolgozó ellen bírósághoz fordulhat, ha a megítélése szerint az adatkezelő a személyes adatait a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírások megsértésével kezeli (a továbbiakban: bírósági jogérvényesítés). A pert az érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja. A bírósági jogérvényesítés részletes szabályait az Infotv. 23. §-a és a GDPR 79. cikke tartalmazza. Az érintett továbbá a Nemzeti Adatvédelmi és Információszabadság Hatóságnál (1125 Budapest, Szilágyi Erzsébet fasor 22/c., tel.: 06-1-391-1400, honlap URL címe: <http://naih.hu>, elektronikus levelezési cím: ugyfelszolgalat@naih.hu) is bejelentéssel vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll.

1. Fogyatékosság típusának megnevezése: beszédfogyatékos, hallássérült, látássérült, mozgáskorlátozott, pszichés fejlődési zavar, egyéb a 87/2015. (IV. 9.) Korm. rendelet 62. §-a alapján [↑](#footnote-ref-1)
2. *GDPR 6. cikk (1) A személyes adatok kezelése kizárólag akkor és annyiban jogszerű, amennyiben legalább az alábbiak egyike teljesül: c) az adatkezelés az adatkezelőre vonatkozó jogi kötelezettség teljesítéséhez szükséges*

*GDPR 6. cikk (1) A személyes adatok kezelése kizárólag akkor és annyiban jogszerű, amennyiben legalább az alábbiak egyike teljesül: e) az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges* [↑](#footnote-ref-2)
3. Különleges adat: *GDPR 9. cikk (1) A faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai vagy biometrikus adatok, az* ***egészségügyi adatok*** *és a természetes személyek szexuális életére vagy szexuális irányultságára vonatkozó személyes adatok…”.*

*Az információs önrendelkezési jogról és az információszabadságról szóló 2011. évi CXII. törvényben (a továbbiakban: Info tv.) 3. § 3. különleges adat: a személyes adatok különleges kategóriáiba tartozó minden adat, azaz a faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a genetikai adatok, a természetes személyek egyedi azonosítását célzó biometrikus adatok,* ***az egészségügyi adatok*** *és a természetes személyek szexuális életére vagy szexuális irányultságára vonatkozó személyes adatok, … 3c.* ***egészségügyi adat: egy természetes személy testi vagy szellemi egészségi állapotára vonatkozó személyes adat, ideértve a természet.”*** [↑](#footnote-ref-3)